b'\n_START_ARTICLE_\nMaria Matinmikko\n_START_PARAGRAPH_\nMaria Matinmikko (s. 1983 Oulu) on suomalainen runoilija ja kirjailija._NEWLINE_Matinmikon esikoisrunokokoelma Valkoinen ilmestyi maaliskuussa 2012 ntamon kustantamana. Matinmikko sai teoksesta Yleisradion Tanssiva karhu -runopalkinnon. Kyseess\xc3\xa4 oli ensimm\xc3\xa4inen kerta, kun palkinto my\xc3\xb6nnettiin esikoisteokselle. Valkoinen oli ehdolla my\xc3\xb6s Helsingin Sanomien esikoiskirjapalkinnon saajaksi. Trilogian toisen osan, Musta, julkaisi Mahdollisen Kirjallisuuden Seura marraskuussa 2013._NEWLINE_Matinmikko asuu Helsingiss\xc3\xa4. H\xc3\xa4n on valmistunut filosofian maisteriksi Helsingin yliopistosta ja opiskellut kirjoittamista muun muassa Oriveden Opiston sanataiteen ohjelmassa ja Oulu-opistossa. H\xc3\xa4n kuuluu Nuoren Voiman Liiton hallitukseen.'